
לכבוד









מ.ל.ב
כלל חברה לביטוח בע"מ





לצרכי מו"מ לפשרה בלבד
מרחוב ראול ולנברג 36, ת.ד. 37070 תל אביב 613902
ח.נ. שלום רב,
הנדון: סמדר שמואל, ת.ז. 056672413
       מס' פוליסה 8457821
הנני מייצג את מרשתי שבנדון והריני מתכבד לפנות כדלקמן:
1. מכתבי על נימוקיו כפי שיפורטו להלן עוסק בהחלטותיכם הנוגעות לזכאותה של מרשתי לתגמולי ביטוח לעבר ולמצבה היום וכפועל יוצא מכך זכאותה לעתיד.
2. במה דברים אמורים – בהחלטותיכם כפי שבאו לידי ביטוי במכתביכם, בין היתר, מתאריך 17.6.2020 ומתאריך 30.6.2021 קבעתם כי מרשתי הינה באי כושר חלקי בשיעור של 36%.
3. החלטתכם זו אינה עומדת בקנה אחד עם מצבה הרפואי אשר הלך והתדרדר עם השנים ולצערנו ממשיך להתדרדר ולהחמיר.
4. מהתיעוד הרפואי שהיה מצוי בפניכם עולה בבירור כי קיים קושי והגבלה משמעותיים אשר מביאים עימם כמובן אובדן כושר וחוסר יכולת לתפקד בשיעור גבוה יותר (משמעותית) מזה שנקבע על ידכם.
5. כידוע לכם, מרשתי סבלה ממספר פגימות, בין היתר, בתחום האורתופדי והנוירולוגי אשר מגבילות ומשפיעות על כושרה ותפקודה.
6. בשל כך, בשנת 2013 נקבע ע"י רופאה תעסוקתית כי מרשתי מסוגלת לעבוד בהיקף של 5 שעות בלבד וכך גם היה בעבודתה בבנק דיסקונט.
7.  נכותה הצמיתה בביטוח הלאומי, ענף נכות כללית, הינה בשיעור של 48% המורכבת מנכויות כדלקמן:
א. כאבים והגבלה בתנועות הצוואר – 15%.
ב. כאבים והגבלה בתנועות כתף ימין – 8%.
ג. מרפק טניס ימין – 10%.
ד. פריצות דיסק בגב התחתון – 25%.
סה"כ: 48% נכות לצמיתות.
*רצ"ב פרוטוקול והחלטת המל"ל מיום 15.1.2015.

8. כבר בשלב זה מתבקש כי דרגת אי כושרה ותגמולי הביטוח לה היא זכאית (בעבר) לא יכולה לפחות מן ההחלטה האמורה (שגם היא על הרף הנמוך!).
9. כפי שצויין לעיל, בשנים האחרונות חלה החמרה במצבה אשר הביאה עימה צורך בהזרקות תחת שיקוף וטיפול תרופתי כמו גם המשך מעקב רפואי אינטנסיבי.
10. בנוסף להחמרה בפגימות מהן סבלה שהחריפו כאמור, החלה מרשתי לסבול מכאבים והגבלה בתנועות כפות הידיים. בעטיה של ההחמרה הופנתה מרשתי, בין היתר, לטיפול במסגרת מרפאות כאב.
11. מספר הזרקות שניתנו לה בעמוד השדרה לא הפיגו את הכאב והוחלט על המשך טיפול ומעקב אורתופדיים, המשך קבלת זריקות תחת שיקוף, נטילת טיפול תרופתי משמעותי, ומעקב רציף.
12. מחמת הקושי נאלצה מרשתי להפסיק את עבודתה מיום 31.12.20.
13. לאור כל האמור לעיל ועל מנת לייתר את הצורך בפניה לערכאות, אבקשכם לעיין באמור על נספחיו, להורות על תשלום תגמולי ביטוח לתקופת העבר ותשלום תגמולי ביטוח לעתיד במלואם.
רצ"ב יפוי כח וטופס וס"ר חתומים על ידי מרשתי שבנדון.

                                                                                
  
         בכבוד רב ובב"ח, 







    
  
         אריאל פרייברג, עו"ד
